Date: 1524
Issuing place: Novgorod
Country: Venäjä
Language: latina
Document type: Kuninkaalliset, Keskushallinto, Asiakirjat

Electi regis Suetie terre Gostaui Erici nos oratores Chanutus Erici et Bero Nicolai presbyter, Johannes, canonicus Aboensis, et Albertus, prefectus in confinibus, venimus in magni domini Vasilii, Dei gratia imperatoris et domini totius Rutie et magni ducis, patrimonium in Magnam Nouagardiam ad magni domini capitaneum Novagardiensem ducem Johannem Johannis Obolenschi et magistrum curie Nouagardiensem Johannem Constantini Zaburow, cum frontis percussione et petiuimus ex parte domini nostri electi regis Suetie Gostaui et ex parte totius Suetie terre, ut facerent gratiam mandarentque secundum antiquas pacificas literas pacem confirmare. Et secundum magni domini Vasilii, Dei gratia imperatoris et domini totius Rutie et magni ducis, mandatum capitaneus Magne Nouagardie dux Johannes Johannis Obulenschi et magister curie Nouagardiensis Johannes Constantini Szaburow fecerunt gratiam secundum antiquas pacificas literas, pacem confirmauerunt et manus suas nobis oratoribus super pacificas literas dederunt. Et nos ora[tores electi regis Suetie] Gostafui, Chanutus Erici et Bero Nicolai et presbiter Johannes, canonicus Aboensis, et Albertus, prefectus in confinibus, super antiquas pacificas literas crucem osculati sumus super factam pacem secundum antiquas pacificas literas ad lx annos. Et dominus noster Gostafuus, electus rex Suetie, et tota terra Suetie cum magni domini capitaneis et cum patrimonio magni domini, cum magna Nouagardia et cum tota Nouagardiensi terra istam factam pacem ad lx annos debet tenere firmiter secundum pacificas literas et secundum crucis osculationem. Et quando venerint magni domini ex capitaneis Nouagardiensibus oratores ad nostrum dominum, electum regem Suetie Gostafuum, cum illis pacificis literis, tunc dominus noster rex Gostafuus super illas pacificas literas in presentia magni domini capitanei Nouagardiensis oratorum crucem osculari debet pro tota terra Suetie et manum oratoribus super illas pacificas literas dare, et sigillum suum debet rex ad illas pacificas literas appendere. Quas pacificas literas magni domini capitanei Nouagardiensis oratores secum ad Suetiam apportabunt et factam pacem rex Gostafuus et tota terra Suetie debent tenere firmiter secundum pacificas literas et secundum crucis osculationem, et magni domini capitanei Nouagardiensis oratores apud nostrum dominum Gostafuum, electum regem, ad pacificas antiquas literas, que apud nostrum dominum in terra Suetie sunt, sigilla sua appendent et manus domino nostro regi Gostafuo super illas pacificas literas porrigant. Et que damna per vim et iniurias cum furtis, latrociniis et spoliis magni domini patrimonio, Nouagardiensis terre populo ex Suetie terre populo fuerint illata, et dominus noster electus rex Gostafuus in istis omnibus iniurialibus causis semper debet iustitiam dare secundum pacificas literas et secundum crucis osculationem, et in confinibus debet suis capitaneis mandare, ut in omnibus causis iusticiam faciant secundum pacificas literas et secundum crucis osculationem. Et que damna per vim et iniurias cum furtis, latrociniis et spoliis Suetie terre populo ex magni domini patrimonii populo [illata] fuerint, et magni domini capitaneus Nouagardiensis dux Johannes Johannis Obolenschi et magister curie Johannes Constantini Zaburow in istis omnibus iniurialibus causis semper debent mandare iustitiam dare secundum pacificas literas et secundum crucis osculationem, et in castris, que in confinibus sunt, [suis] capitaneis debent mandare, ut in omnibus causis Suetie terre populo iustitiam debeant ministrare secundum pacificas literas et secundum crucis osculationem. Et ad hanc cedulam nos oratores electi regis Suetie Gostafui, Chanutus Erici et Bero Nicolai et presbiter Johannes, canonicus Aboensis, et Albertus, prefectus in confinibus, manus et sigilla nostra apposuimus. Scriptum in Magna Nouagardia anno septimo millenario trigesimo secundo, mensis aprilis tertia die. (På urkundens frånsida är tecknadt:) Ad hanc cedulam electi regis Suetie Gostafui ego orator Chanutus Erici mandaui capellano meo Johanni Erasmo (!) pro me apponere manum, quia ego scribere nescio. Ad hanc cedulam electi regis Suetie Gostaui ego orator Bero Nicholai manum meam apposui. Ad hanc cedulam electi regis Suetie Gostaui ego orator presbiter Johannes, canonieus Aboensis, manum meam apposui.